wannaphong/clean_thaiwikipedia huggingface dataset:
# เอกธนัช อินทร์รอด
เอกธนัช อินทร์รอด (เกิด 12 กุมภาพันธ์ พ.ศ. 2512)  เป็นสมาชิกสภาผู้แทนราษฎรจังหวัดหนองคาย สังกัดพรรคเพื่อไทย และอดีตสมาชิกสภาผู้แทนราษฎร แบบบัญชีรายชื่อ อดีตนายทะเบียนพรรคเพื่อไทย อดีตเลขานุการรัฐมนตรีว่าการกระทรวงพลังงาน

 ประวัติ 
นายเอกธนัช อินทร์รอด เกิดเมื่อวันที่ 12 กุมภาพันธ์ พ.ศ. 2512  ที่ตำบลท่าบ่อ อำเภอท่าบ่อ จังหวัดหนองคาย เป็นบุตรของ ปราการ อินทร์รอด สมาชิกสภาองค์การบริหารส่วนจังหวัดหนองคาย เขต 3 ท่าบ่อ ส.อบจ. 6 สมัยทุบวังพญานาค “ทักษิณ” ยึดหนองคาย บ้านใหญ่ไม่ขลัง ผู้ก่อตั้งห้างหุ้นส่วนจำกัด ท่าบ่อปราการก่อสร้าง ผู้รับเหมาก่อสร้างรายใหญ่แห่งหนองคาย ที่ชาวบ้านเรียกขาน "ยมทูตส่งวิญญาณ" เนื่องจากนำรถแห่ศพออกบริการฟรี สำหรับชาวบ้านในพื้นที่ ทุกหมู่บ้านที่มีงานศพ

เอกธนัช สำเร็จการศึกษาระดับปริญญาตรี นิติศาสตร์ มหาวิทยาลัยศรีปทุม และ ปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง

การทำงาน
เอกธนัช เคยประกอบอาชีพธุรกิจส่วนตัว นั่นคือ ห้างหุ้นส่วนจำกัด รุ่งอรุณท่าบ่อก่อสร้างตามรอยครอบครัว และเป็นเคยเป็นหัวหน้าฝ่ายคดีแพ่ง บริษัท รัชดาอินเตอร์เนชั่นแนล บิสเนส ลอว์เยอร์ส จำกัด, และ เคยทำงานเป็นข้าราชการการเมืองประจำสำนักงานเลขาธิการนายกรัฐมนตรี

 งานการเมือง 
เอกธนัช ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคไทยรักไทย ปัจจุบันสังกัด พรรคเพื่อไทย  และเคยได้รับเลือกติดต่อกันรวม 2 ครั้ง 

ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 73 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 61 คน หลังจากนั้นจึงดำรงตำแหน่งเลขานุการรัฐมนตรีว่าการกระทรวงพลังงาน 

ต่อมา นายปลอดประสพ สุรัสวดี สมาชิกสภาผู้แทนราษฎรลำดับที่ 7 ได้ลาออก จึงได้รับเลื่อนขึ้นมาเป็นแทนประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง (นายเอกธนัช อินทร์รอด)

ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 3 ใน อำเภอสังคม, อำเภอโพธิ์ตาก, อำเภอศรีเชียงใหม่, อำเภอท่าบ่อ และอำเภอเมืองหนองคาย (เฉพาะตำบลเวียงคุกและตำบลพระธาตุบังพวน)  ต่อมาได้รับเลือกตั้งอีกสมัยในปี 2566

 สมาชิกสภาผู้แทนราษฎร 
เอกธนัช อินทร์รอด ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดหนองคาย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดหนองคาย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย (เลื่อนแทน)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
# ธีรชัย งามเจริญ
ธีรชัย งามเจริญ เกิดเมื่อวันที่ 5 กรกฎาคม พ.ศ. 2526 เป็นนักฟุตบอลชาวไทย ปัจจุบันได้ลงเล่นให้กับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
# เฟรเดรีกู ชาวิส แกจิส
เฟรเดรีกู ชาวิส แกจิส  หรือรู้จักกันในชื่อ แฟรจี  เกิดในเมืองเตออฟีลูโอโตนี รัฐมีนัสเชไรส์ ประเทศบราซิล เป็นนักฟุตบอลชาวบราซิล เล่นในตำแหน่งกองหน้า ปัจจุบันได้ลงเล่นให้กับสโมสรฟุตบอลฟลูมีเนงซี โดยแฟรจีได้ทำประตูที่เร็วที่สุดในประวัติศาสตร์ฟุตบอลอาชีพ ในนัดระหว่างอาเมรีกามีเนย์รูกับวีลานอวาในการแข่งขันกอปาเซาเปาลูจีฌูนีโอริส ซึ่งเขาทำประตูได้ในเวลาเพียง 3.17 วินาที หลังจากเริ่มการแข่งขัน
# ประเทือง คำประกอบ
ประเทือง คำประกอบ อดีตรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช อดีตรัฐมนตรีช่วยว่าการกระทรวงการต่างประเทศ ในรัฐบาลหม่อมราชวงศ์คึกฤทธิ์ ปราโมช และอดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดนครสวรรค์ 8 สมัย

 ประวัติ 
ประเทือง คำประกอบ เกิดเมื่อวันที่ 23 กุมภาพันธ์ พ.ศ. 2470 ที่อำเภอท่าตะโก จังหวัดนครสวรรค์ เป็นหลานชายของนายสวัสดิ์ คำประกอบ เขาจบการศึกษาระดับปริญญาตรี ด้านวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย

 การทำงาน 
ประเทือง คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ไม่สังกัดพรรคการเมือง ต่อมาในปี พ.ศ. 2518 ได้เข้าร่วมงานกับพรรคเกษตรสังคม พร้อมกับนายสวัสดิ์ คำประกอบ และได้รับเลือกตั้งในการเลือกตั้ง พ.ศ. 2518 และ พ.ศ. 2522 ในปี พ.ศ. 2526 ได้รับเลือกตั้งในสังกัดพรรคกิจสังคม ในปี พ.ศ. 2529 และ พ.ศ. 2531 ได้รับเลือกตั้งในสังกัดพรรคสหประชาธิปไตย ในการเลือกตั้งเดือนมีนาคม พ.ศ. 2535 สอบตก และในการเลือกตั้งเดือนกันยายน พ.ศ. 2535 และ พ.ศ. 2538 สังกัดพรรคชาติพัฒนา ต่อมาในปี พ.ศ. 2539 เขาได้รับเลือกเป็นสมาชิกสภาร่างรัฐธรรมนูญประกาศรัฐสภา เรื่อง ตั้งสมาชิกสภาร่างรัฐธรรมนูญราชกิจจานุเบกษา เล่ม 114 ตอน 2ง วันที่ 7 มกราคม พ.ศ. 2540

ประเทือง คำประกอบ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์เสนีย์ ปราโมช ในปี พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๓๐ ราย) แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียงคอลัมน์ส่วนร่วมสังคมไทย โดน นรนิติ เศรษฐบุตร หน้า 8 หนังสือพิมพ์เดลินิวส์ ฉบับที่ 22,506 ประจำวันศุกร์ที่ 27 พฤษภาคม พ.ศ. 2554 ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์อีกสมัย ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519

ในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๔, ๑๖ ธันวาคม ๒๕๔๐
# นากาย-น้ำเทิน
เขตอนุรักษ์ความหลากหลายทางชีวภาพแห่งชาตินากาย-น้ำเทิน  หรือที่เรียกกันสั้น ๆ ว่า นากาย-น้ำเทิน เป็นเขตอนุรักษ์ความหลากหลายทางชีวภาพแห่งชาติ (ตัวย่อ:  NBCA) แห่งหนึ่งในประเทศลาว

มีพื้นที่ประมาณ 3,445 ตารางกิโลเมตร บริเวณเทือกเขาอันนัมและที่ราบสูงนากาย ในแขวงคำม่วนและแขวงบอลิคำไซ ประเทศลาว มีสำนักงานตั้งอยู่ในเมืองนากาย

นากาย-น้ำเทินอยู่ทางตะวันออกของบริเวณเขื่อนน้ำเทิน 2 มีสภาพเป็นลาดเขาที่ค่อยสูงขึ้นไปไปจนถึงสันเขาที่เป็นชายแดนติดต่อกับเวียดนาม  เป็นป่ารับน้ำที่ป้อนน้ำเข้าสู่เขื่อนน้ำเทิน 2 และเป็นเขตป่าที่ได้รับการอนุรักษ์ปกปักรักษาให้คงสภาพป่าที่สมบูรณ์ตามธรรมชาติโดยไม่ถูกรบกวน

มีแม่น้ำหลายสายที่ไหลมารวมกันเรียกว่า "น้ำเทิน" ได้แก่

น้ำคาตา
น้ำโซค
น้ำมอน
น้ำเทิน
น้ำน้อย
น้ำเปย
น้ำวัน

นากาย-น้ำเทิน เป็นป่าที่มีความหลากหลายทางชีวภาพสูงมากแห่งหนึ่งของภูมิภาคเอเชียตะวันออกเฉียงใต้ มีพรรณพืชและพันธุ์สัตว์หลายชนิดที่หายาก และยังมิได้รับการศึกษาทางวิชาการเพียงพอ เช่น พญามะขามป้อม (Cephalotaxus mannii) ซึ่งเป็นพืชหายากมากในประเทศไทยพญามะขามป้อมดง, สนขาวเวียดนาม (Pinus dalatensis) ในส่วนของสัตว์ป่า ได้แก่ สาวหล่า (Pseudoryx nghetinhensis), เก้งยักษ์ (Muntiacus vuquangensis), เก้งอินโดจีน (M. rooseveltorum), เก้งตรองซอน (M. truongsonensis), หมูป่าอินโดจีน (Sus bucculentus), กระต่ายป่าลายเสืออันนัม (Nesolagus timminsi), แรดชวาชนิดย่อย "อันนัม" (Rhinoceros sondaicus annamiticus), เสือโคร่งอินโดจีน (Panthera tigris corbetti), ช้างเอเชีย (Elephas maximus) และนกอีกกว่า 400 ชนิด
# ธนีกาญจน์ แดงดา
ธนีกาญจน์ แดงดา “พ่อมุ้ย”แปลกใจลูกชายดิ๊ด๊าเจอบททดสอบโหดจากตราหมี - Goal.com เป็นนักกีฬาฟุตบอลหญิงทีมชาติไทยตำแหน่งกองหน้า และเธอเป็นน้องสาวของธีรศิลป์ แดงดา ซึ่งเป็นนักฟุตบอลทีมชาติไทยเช่นเดียวกันธีรศิลป์ แดงดา - ข่าวไทยรัฐออนไลน์"พ่อมุ้ย"เชื่อฝีเท้าลูกชายทำฝันเมื่อ 20 ปีที่แล้วเป็นจริง - 7mth.com ปัจจุบันลงเล่นให้แก่เอซี นางาโนะ ปาร์เซโร เลดีส์ ในวีเมนเอมพาวเวอร์เมนต์ลีก ในประเทศญี่ปุ่น

เดือนมกราคม พ.ศ. 2556 ธนีกาญจน์ได้รับการเสนอชื่อเข้าชิงรางวัลฟุตบอลสยามโกลเด้นบอล ครั้งที่ 3 สาขานักฟุตบอลหญิงยอดเยี่ยม

 ประวัติ 
ธนีกาญจน์ แดงดา เป็นลูกสาวของ พ.อ.อ.ประสิทธิ์ แดงดา ซึ่งแต่เดิม ธนีกาญจน์เคยเป็นนักกรีฑาซึ่งได้รับการฝึกสอนจากเรวดี ศรีท้าว ก่อนที่จะหันมาเป็นนักฟุตบอลในภายหลังยอดคุณพ่อผู้ปั้น มุ้ย- ไหม 'แดงดา'ครอบครัวทีมชาติ : ข่าวสดออนไลน์

พ.ศ. 2555 ธนีกาญจน์เป็นหนึ่งในนักกีฬาฟุตบอลหญิงทีมชาติไทยเข้าแข่งขันฟุตบอลหญิงชิงแชมป์อาเซียน 2012 ที่จัดขึ้น ณ นครโฮจิมินห์ ประเทศเวียดนาม"แข้งสาวไทย" ยำใหญ่ "เสือเหลือง" เละ - เดลินิวส์

ใน พ.ศ. 2556 ธนีกาญจน์ได้เข้าร่วมแข่งขันในระดับอาชีพให้แก่สโมสรกรุงเทพมหานคร ในไทยวีเมน พรีเมียร์ลีก ฤดูกาล 2013 Football SiamTV - "น้องไหม" ยก ธีรศิลป์ แดงดา พี่ชายเป็นแบบอย่าง โดยในวันที่ 10 กุมภาพันธ์ ธนีกาญจน์เป็นหนึ่งในผู้ทำประตูให้แก่สโมสรดังกล่าวเมื่อครั้งที่พบกับสโมสรฟุตบอลหญิงวิทยาลัยนอร์ทกรุงเทพ ต่อมา ในวันที่ 17 กุมภาพันธ์ เธอได้ลงแข่งขันเมื่อพบกับทีมโรงเรียนกีฬาจังหวัดขอนแก่นกรุงเทพเปิดบ้านอัดกีฬาขอนแก่น 4-0 รั้งฝูงไทยวีเมนลีก : SMMOnline.net รวมถึงในวันที่ 24 กุมภาพันธ์ เธอเป็นหนึ่งในผู้ทำประตูเมื่อครั้งที่พบกับสโมสรฟุตบอลหญิงทหารอากาศนักเตะสาวกรุงเทพมหานคร ชนะ ทหารอากาศ - MCOT.net และภายในปีเดียวกันนี้ ในการแข่งขันฟุตบอลหญิงเอเชียนคัพ 2014 รอบคัดเลือก ธนีกาญจน์เป็นหนึ่งในผู้ทำหน้าที่นักฟุตบอลทีมชาติตัวหลัก"มาดามแป้ง" เรียก 31 แข้งสาวไทยติดธงลุยเอเชี่ยนคัพ : มติชนออนไลน์ ซึ่งแม้จะมีอาการบาดเจ็บแต่เธอก็อาการดีขึ้นในภายหลัง และเธอเป็นหนึ่งในผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติอิหร่าน ส่งผลให้ทีมชาติไทยผ่านเข้าสู่การแข่งขันฟุตบอลหญิงเอเชียนคัพ 2014 รอบสุดท้ายได้สำเร็จ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๓, ๙ มกราคม ๒๕๕๘
# เส้นเบรวีเย
เส้นเบรวีเย  เป็นเส้นแบ่งเขตที่กำหนดในแผนที่เมื่อ พ.ศ. 2482 เพื่อใช้ในการแบ่งแยกความรับผิดชอบด้านการบริหารและการทำงานของตำรวจในหมู่เกาะนอกชายฝั่งของโคชินจีนและกัมพูชาเมื่อยังรวมอยู่ในอินโดจีนฝรั่งเศส เส้นนี้ตั้งตามชื่อของฌูล เบรวีเย ข้าหลวงชาวฝรั่งเศส เส้นนี้ลากจากพรมแดนทางบกเข้าไปในอ่าวไทยโดยไม่ได้เกี่ยวกับอำนาจอธิปไตย

ใน พ.ศ. 2510 มีการเจรจาระหว่างกัมพูชากับเวียดนามเหนือและเวียดกงที่จะใช้เส้นเบรวีเยเป็นเส้นเขตแดน อย่างไรก็ตาม เมื่อเขมรแดงเข้ามามีอำนาจในกัมพูชา ได้ปฏิเสธการใช้เส้นเบรวีเย โดยได้มีการเจรจากับเวียดนามใน พ.ศ. 2519 เพื่อจะปรับเส้นเขตแดนให้กัมพูชาเข้าถึงเกาะฟู้โกว๊กได้ง่ายขึ้น แต่การเจรจาล้มเหลว ในการประชุมนานาชาติเกี่ยวกับกัมพูชาใน พ.ศ. 2534 ปัญหาของเส้นนี้ก็ยังไม่ชัดเจน ทำให้การตีความและการกำหนดอาณาเขตทางทะเลระหว่างเวียดนามกับกัมพูชายังมีปัญหาจนถึงปัจจุบัน
# อรรถกิจ พนมยงค์
อรรถกิจ พนมยงค์ หรือ รองอำมาตย์เอก หลวงอรรถกิติกำจร นามเดิม กลึง พนมยงค์ เป็นรัฐมนตรีว่าการกระทรวงการต่างประเทศของไทย คนที่ 12ประวัติศาสตร์การทูตไทย จาก  เว็บไซต์สถาบันการต่างประเทศสราญรมย์ Names of Past Foreign Ministers from Ministry of Foreign Affairs of the Kingdom of Thailand  สมาชิกคณะราษฎร และอัครราชทูตไทยประจำกรุงสต็อกโฮล์มList of Ambassadors - Royal Thai Embassy Stockholm

อรรถกิจ พนมยงค์ มีนามเดิมว่า กลึง พนมยงค์ เป็นบุตรของนายเสียง พนมยงค์ มีพี่น้องร่วมมารดา 1 คน ได้แก่ นางน้อม ตามสกุลประวัติ ศาสตราจารย์ ดร. ปรีดี พนมยงค์ และพี่น้องต่างมารดาอีก 6 คน ได้แก่ นางธราทรพิทักษ์ (เก็บ กนิษฐะเสน) นายปรีดี พนมยงค์ นายหลุย พนมยงค์ นางนิติทัณฑ์ประภาศ (ชื่น สุจริต) นางเนื่อง ลิมปินันท์ และนายถนอม พนมยงค์

อรรถกิจได้เข้าสู่การเมืองฝ่านการชักนำของพี่ชาย ปรีดี พนมยงค์ โดยได้เข้าร่วมกับคณะราษฎร และได้ดำรงตำแหน่งรัฐมนตรีว่าการกระทรวงการต่างประเทศถึง 1 สมัยพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย)

เครื่องราชอิสริยาภรณ์

 ลำดับสาแหรก
# เมซีเย 2
เมซีเย 2  เป็นกระจุกดาวทรงกลมที่ตั้งอยู่ในกลุ่มดาวคนแบกหม้อน้ำ ในอีก 5 องศาเหนือของดาวฤกษ์เบต้า คนแบกหม้อน้ำ ค้นพบโดย Giovanni Domenico Maraldi ในปี ค.ศ. 1746 และเป็นหนึ่งในกระจุกดาวทรงกลมที่ใหญ่ที่สุดที่รู้จักกัน
# ประธานาธิบดีเติร์กเมนิสถาน
ประธานาธิบดีเติร์กเมนิสถาน  มีชื่อทางการว่า ประธานาธิบดีและหัวหน้าคณะรัฐมนตรีเติร์กเมนิสถาน เป็นตำแหน่งประมุขแห่งรัฐและหัวหน้ารัฐบาลของประเทศเติร์กเมนิสถาน ประธานาธิบดียังดำรงตำแหน่งผู้บัญชาการทหารสูงสุดของกองทัพเติร์กเมนิสถานกับประธานคณะมนตรีความมั่นคงแห่งรัฐด้วย

ปัจจุบัน ผู้ดำรงตำแหน่งนี้คือเซร์ดาร์ เบร์ดือมูฮาเมดอว์ ประธานาธิบดีคนที่สามในประวัติศาสตร์ของประเทศนับตั้งแต่เป็นเอกราชหลังการล่มสลายของสหภาพโซเวียตใน ค.ศ. 1991 เขาดำรงตำแหน่งต่อจากกูร์บันกูลือ เบร์ดือมูฮาเมดอว์ พ่อของเขาที่ลงจากตำแหน่งใน ค.ศ. 2022 หลังดำรงตำแหน่งเป็นเวลา 15 ปี ในการเลือกตั้ง ค.ศ. 2022 เซร์ดาร์ได้รับคะแนนเสียง 72.97% ต่อผู้ลงสมัครรับเลือกตั้งคนอื่นเก้าคน ประเทศนี้ผ่านร่างปฏิรูปที่ยุบการจำกัดวาระของประธานาธิบดีและยกเลิกข้อจำกัดที่อายุต่ำกว่า 70 ปีใน ค.ศ. 2016 และขยายสมัยดำรงตำแหน่งจาก 5 ปีไปเป็น 7 ปี

 ความต้องการและการถอดถอนออกจากตำแหน่ง 

ความต้องการของผู้ลงสมัครรับเลือกตั้งเป็นประธานาธิบดีเติร์กเมนิสถานต้องเป็นไปตามเงื่อนไขนี้:

 ต้องเกิดในประเทศเติร์กเมนิสถาน
 ต้องพูดภาษาเติร์กเมนได้อย่างเชี่ยวชาญ
 ต้องมีอายุอย่างน้อย 40 ปี 
 ต้องอาศัยอยู่ในประเทศเติร์กเมนิสถานต่อเนื่องเป็นเวลา 15 ปี
 ต้องได้รับจ้าง

อำนาจของประธานาธิบดีเติร์กเมนิสถานอาจถูกยกเลิกตามรัฐธรรมนูญเติร์กเมน มาตรา 57 ในกรณีที่ประธานาธิบดี:
 ไม่สามารถปฏิบัติหน้าที่เนื่องจากเจ็บไข้ได้ป่วย
 ละเมิดรัฐธรรมนูญและกฎหมายมหาชน
 การอภิปรายไม่ไว้วางใจประธานาธิบดี

ถ้าประธานาธิบดีถูกถอดถอนออกจากตำแหน่ง ประธานสมัชชาจะดำรงตำแหน่งประธานาธิบดีรักษาการ โดยจะต้องมีการจัดการเลือกตั้งไม่นานกว่า 60 วันนับตั้งแต่วันถอดถอน

รายนาม
ลำดับชื่อ(เกิดและเสียชีวิต)ภาพเริ่มวาระสิ้นสุดวาระจำนวนปีและวันที่ดำรงตำแหน่งการเลือกตั้งพรรคการเมือง1ซาปาร์มือรัต นือยาซอว์(ค.ศ. 1940–2006)100px2 พฤศจิกายน ค.ศ. 199021 ธันวาคม ค.ศ. 2006(เสียชีวิตในตำแหน่ง)1990คอมมิวนิสต์1992ประชาธิปไตย - กูร์บันกูลือ เบร์ดือมูฮาเมดอว์(ค.ศ. 1957–)100px21 ธันวาคม ค.ศ. 200614 กุมภาพันธ์ ค.ศ. 2007_ประชาธิปไตย214 กุมภาพันธ์ ค.ศ. 200719 มีนาคม ค.ศ. 2022 200720122017 อิสระ3เซร์ดาร์ เบร์ดือมูฮาเมดอว์(1981–)100px19 มีนาคม ค.ศ. 2022ดำรงตำแหน่ง2022 ประชาธิปไตย
# แองเคอร์สะเวห์
แองเคอร์สะเวห์ (แปลว่า "ถอนสมอ") เป็นเพลงมาร์ชที่แต่งโดยชาลส์ เอ. ซิมเมอร์แมน คำร้องโดย อัลเฟรด ฮาร์ต ไมลส์ในปี ค.ศ. 1906  โดยไมลส์ซึ่งเป็นนักเรียนโรงเรียนนายเรือสหรัฐอเมริการุ่นปี 1907 ได้ขอร้องให้ซิมเมอร์แมน ซึ่งเป็นหัวหน้าวงดุริยางค์โรงเรียนนายเรือ ช่วยแต่งเพลงสำหรับเป็นเพลงประจำรุ่นในปีนั้น 

เพลงแองเคอร์สะเวห์ได้รับการบรรเลงและขับร้องครั้งแรกเมื่อวันที่ 1 ธันวาคม ค.ศ. 1906 ในการแข่งขันอเมริกันฟุตบอลประเพณีระหว่างโรงเรียนนายร้อยทหารบกสหรัฐกับโรงเรียนนายเรือ ที่เมืองฟิลาเดลเฟีย รัฐเพนซิลเวเนีย ต่อหน้าผู้ชมมากกว่า 30,000 คน และได้รับการยอมรับเป็นเพลงเชียร์ของวิทยาลัย และเป็นเพลงประจำกองทัพเรือสหรัฐอเมริกาอย่างไม่เป็นทางการ

แหล่งข้อมูลอื่น

"Anchors Aweigh" by the U.S. Navy Band (mp3 file)
"Anchors Aweigh" (mp3 file; part II of medley)
"Anchors Aweigh" done as instrumental band march (.wav file)
# มารีนส์ฮิม
มารีนส์ฮิม  เป็นบทเพลงปลุกใจของนาวิกโยธินสหรัฐอเมริกา และเป็นเพลงทางการของกองทัพเรือสหรัฐอเมริกา   โดยทั่วไปมักบรรเลงในงานพิธีการ และการดื่มอวยพร 

บทคำร้อง นำมาจากหนังสือบทกวี "Rhymes of the Rookies"  เขียนโดย ดับเบิลยู. อี. คริสเตียน ในปี ค.ศ. 1917  กล่าวพรรณนาถึงการรบต่าง ๆ ของทหารสหรัฐก่อนสงครามโลกครั้งที่หนึ่ง โดยท่อนที่มีชื่อเสียง คือท่อนที่ร้องว่า "From the  Halls of Montezuma, To the shores of Tripoli"  ท่อนแรกหมายถึงการรบที่ป้อมชาปูลเทเปก ทางตะวันตกของเม็กซิโกซิตี เป็นส่วนหนึ่งของสงครามเม็กซิโก–อเมริกา และท่อนหลังหมายถึงการรบที่เดิร์น ทางตะวันออกของตริโปลี เป็นส่วนหนึ่งของสงครามบาร์บารีครั้งที่หนึ่ง London, Joshua E.Victory in Tripoli: How America's War with the Barbary Pirates Established the U.S. Navy and Shaped a Nation New Jersey: John Wiley & Sons, Inc., 2005. ISBN 0-471-44415-4 ซึ่งทำให้เพลงนี้มีชื่ออย่างไม่เป็นทางการว่า "Halls of Montezuma"
# ปลากะพงลายสี่แถบ
ปลากะพงลายสี่แถบ หรือ ปลากะพงแถบน้ำเงิน  เป็นปลาน้ำเค็มชนิดหนึ่ง ในวงศ์ปลากะพงแดง (
Lutjanidae)

มีรูปร่างคล้ายปลากะพงลายพาด (L. decussatus) ซึ่งเป็นปลาในวงศ์และสกุลเดียวกัน ลำตัวและครีบมีสีเหลืองสด มีแถบสีฟ้าหรือสีน้ำเงินพาดยาวตามความยาวลำตัวทั้งหมดสี่แถบ ส่วนท้องสีขาว ด้านบนหัวเป็นสีน้ำตาล ขณะที่ยังเล็กอยู่มีปานสีดำข้างลำตัวด้านละ 1 จุด และจะค่อยจางลงเมื่อโตขึ้น 

มีความยาวโดยเฉลี่ยประมาณ 18 เซนติเมตร เป็นปลาที่อาศัยอยู่รวมกันเป็นฝูงใหญ่ในแนวปะการัง โดยหากินปลาและสัตว์น้ำเล็ก ๆ เป็นอาหาร 
thumb|left|ฝูงปลาในทะเล
เป็นปลาที่แพร่พระจายพันธุ์อย่างกว้างขวางตั้งแต่ทะเลแดง, มหาสมุทรอินเดีย, อ่าวเบงกอล, ทะเลอันดามัน, ทะเลจีนใต้, ทะเลญี่ปุ่น, ทะเลฟิลิปปิน, อ่าวตังเกี๋ย, ติมอร์, ออสเตรเลีย, หมู่เกาะแปซิฟิค ไปจนถึงฮาวาย แต่ในน่านน้ำไทยจัดว่าเป็นปลาที่พบได้ไม่บ่อยนักและพบได้เฉพาะฝั่งทะเลอันดามันหน้า 125, คู่มือปลาทะเล โดย ดร.ชวลิต วิทยานนท์ (สารคดี, พ.ศ. 2551) ISBN 978-974-484-261-9
# เมซีเย 4
เมซีเย 4  กำหนดให้เป็นชื่อ เอ็นจีซี 6121 เป็นกระจุกดาวทรงกลมที่ตั้งอยู่ในกลุ่มดาวแมงป่อง ห่างจากโลกประมาณ 7,175 ปีแสง ได้รับการค้นพบโดยฌ็อง-ฟีลิป เดอ เชโซ ใน ค.ศ. 1746 และได้รับการจัดหมวดหมู่โดยชาร์ล เมซีเย ใน ค.ศ. 1764
# ดาราจักรหมวกปีก
ดาราจักรหมวกปีก  หรือรู้จักกันดีในชื่อ วัตถุท้องฟ้าของเมซีเย 104, เอ็ม 104 หรือ เอ็นจีซี 4594 เป็นดาราจักรชนิดก้นหอยไม่มีคาน ที่ตั้งอยู่ในกลุ่มดาวหญิงสาว ห่างจากโลก 28 ปีแสง กิโลพาร์เซก
# วงศ์กุหลาบหิน
วงศ์กุหลาบหิน หรือCrassulaceae เป็นวงศ์ของพืชใบเลี้ยงคู่ ใบพืชกลุ่มนี้อวบน้ำ เก็บน้ำไว้ได้ดี พบได้ทั่วโลก แต่มักพบในซีกโลกเหนือและแอฟริกาใต้ โดยเฉพาะในพื้นที่แห้งหรือหนาวเย็น วงศ์นี้ประกอบด้วย 1,400 สปีชีส์ใน 33 สกุล การสังเคราะห์ด้วยแสงแบบแคม (:En:Crassulacean acid metabolism) ตั้งตามชื่อวงศ์ของพืชวงศ์นี้ เพราะพบครั้งแรกในพืชวงศ์นี้ 
 สกุล 
 Adromischus
 Aeonium
 Aichryson
 Chiastophyllum 
 Cotyledon
 Crassula
 Diamorpha
 Dudleya
 Echeveria
 Graptopetalum
 Greenovia
 Hylotelephium
 Hypagophytum
 Jovibarba
 Kalanchoe
 Lenophyllum
 Monanthes
 Orostachys
 Pachyphytum
 Perrierosedum
 Phedimus
 Pistorinia
 Prometheum
 Pseudosedum
 Rhodiola
 Rosularia
 Sedum
 Sempervivum
 Thompsonella (เม็กซิโก)
 Tylecodon
 Umbilicus
 Villadia
# ลัดวิเจียเล็ก
ลัดวิเจียเล็ก  เป็นพืชใบเลี้ยงคู่ที่เป็นไม้น้ำในสกุลลัดวิเจีย วงศ์พญารากดำ ใช้เป็นไม้ประดับสวยงาม
หมวดหมู่:วงศ์พญารากดำ
หมวดหมู่:ไม้ประดับ
# โคคลาน
โคคลาน (Willd.) Muell. Arg. เป็นพืชในวงศ์ Euphorbiaceae ชื่ออื่น ๆ มะกายเครือ มะปอบเครือ กระเปี้ยะ โพคาน แนวน้ำ เยี่ยวแมว เยี่ยวแมวเถา เป็นไม้เถาเลื้อยพาดพันต้นไม้อื่น ยาว 3-6 เมตร ลำต้นเป็นไม้เนื้อแข็ง เปลือกนอกสีน้ำตาลเข้ม เนื้อในสีน้ำตาลอ่อน  เปลือกเถาไม่มีกลิ่น มีสารกลุ่มเทอร์พีน มีฤทธิ์ต้านเชื้อเริมที่ริมฝีปาก ลดการอักเสบ และป้องกันการเกิดพิษต่อตับ ต้านการเกิดแผลที่กระเพาะอาหาร ต้านอนุมูลอิสระโคคลาน-ฐานข้อมูลเครื่องยา 

โคคลานเป็นพืชสมุนไพร ใช้ เถา แก้ปวดเมื่อยตามร่างกาย ครั่นตัว เส้นตึง แก้ปวดหลังปวดเอว แก้กระษัย ขับปัสสาวะ แก้ไตพิการ บำรุงโลหิต แก้พิษภายใน เข้ายาแก้โรคมะเร็ง ทางอำเภอกุดชุม จังหวัดยโสธร ใช้โคคลานเป็นส่วนประกอบของยาที่ชื่อ “ตำรับยาโคคลาน” ซึ่งเป็นยาแก้อักเสบกล้ามเนื้อ และแก้ปวดกระดูก ชาวไทยอีสานนำไปต้มกับทองพันชั่งและโด่ไม่รู้ล้ม นำน้ำมาดื่มแก้ปวดเมื่อย
# สติกซ์ (แก้ความกำกวม)
สติกซ์  สามารถหมายถึง

 สติกซ์ เทพีแห่งแม่น้ำตามเทพปกรณัมกรีก
 แม่น้ำสติกซ์ แม่น้ำที่คั่นโลกและยมโลกออกจากกันตามเทพปรณัมกรีก
 สติกซ์ ดวงจันทร์ของดาวพลูโต
 สติกซ์ วงดนตรีสัญชาติอเมริกัน
 แบบอักษรสติกซ์
# ทากาฮิโระ คาวามูระ
ทากาฮิโระ คาวามูระ  เกิดวันที่ 4 ตุลาคม ค.ศ. 1979 ที่เมืองชิมาดะ จังหวัดชิซูโอกะ เป็นนักฟุตบอลชาวญี่ปุ่น ผู้ซึ่งเล่นให้แก่สโมสรฟุตบอลทีโอที ในตำแหน่งกองกลาง"ฮัลโหล"เก็บแข้งนอกแค่ 3 ราย-เล็งคว้าหอกต่างชาติตัวใหม่เสริม และเป็นกัปตันประจำทีมสยามธุรกิจ

 ประวัติ 
วันที่ 28 มีนาคม พ.ศ. 2555 ทากาฮิโระ คาวามูระ ทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2555 โดยเป็นหนึ่งในผู้ทำประตูเมื่อครั้งที่พบกับสโมสรวัวชน ยูไนเต็ดเมืองทองไล่เจ๊าบีจีแต่ยังนำจ่าฝูง-วัวชนเสมอทีโอที 3-3 : ข่าวสดออนไลน์

พ.ศ. 2556 ทากาฮิโระ คาวามูระ ยังคงทำหน้าที่เป็นนักฟุตบอลประจำทีมสโมสรฟุตบอลทีโอทีในไทยพรีเมียร์ลีก 2556 ภายใต้ผู้จัดการทีมสมชาย ทรัพย์เพิ่ม"ฮัลโหล" หวังแบ่งแต้มนัดรับมือบุรีรัมย์ - เดลินิวส์ วันที่ 18 พฤษภาคม ทากาฮิโระ คาวามูระ เป็นหนึ่งในผู้เข้าแข่งขันเมื่อครั้งที่พบกับสโมสรฟุตบอลเอสซีจี เมืองทอง ยูไนเต็ด'ยูรอฟสกี้' ยิงก่อนถูกไล่! 'กิเลน' บุกเชือดฮัลโหล 2-1 นำฝูงไทยลีกต่อ - ข่าวไทยรัฐออนไลน์ วันที่ 29 พฤษภาคม เมื่อครั้งที่พบกับสโมสรฟุตบอลบางกอกกล๊าสกินกันไม่ลง!ทีโอทีเปิดบ้านเจ๊าบีจี 1-1 แบ่งทีมละแต้ม เช่นเดียวกับวันที่ 23 มิถุนายน เมื่อครั้งที่พบกับสโมสรฟุตบอลสงขลา ยูไนเต็ดวัวชนขวิดใส้แตก!สงขลารัวฮัลโหล 4-0 : Welcome to SuperBallThai.Com รวมถึงในวันที่ 29 มิถุนายน เมื่อครั้งที่พบกับสโมสรฟุตบอลบุรีรัมย์ ยูไนเต็ดฮัลโหลโชว์แกร่งยันเสมอบุรีรัมย์ 0-0 : SMMOnline.netกีฬา - ปราสาทวาง”ปาตินโญ่”หอกบุกซัดฮัลโหล - แนวหน้า

 สถิติสโมสรอาชีพ 
 ผลงานระดับสโมสร ลีก คัพ ลีกคัพ ระดับทวีป รวม ฤดูกาล สโมสร ลีก ลงเล่น  ประตู ลงเล่น  ประตู ลงเล่น  ประตู ลงเล่น  ประตู ลงเล่น  ประตู ญี่ปุ่น ลีก เอมเพอร์เรอร์คัพ เจลีกคัพ เอเชีย รวม1998จูบิโล อิวาตะเจลีก000000-001999000000-002000000000-002001601040-11020021601061-23120032235070-343200421150606138220051613020502612006เซเรซโซ โอซากะเจลีก2121020-2422007คาวาซากิ ฟรอนตาเลเจลีก1504030402602008จูบิโล อิวาตะเจลีก1112130-1622009โตเกียวเวอร์ดีเจลีก 232000--320 ประเทศ  ญี่ปุ่น160822133115123010รวม160822133115123010

 รางวัล 
 รางวัลนักเตะยอดเยี่ยม ของสโมสรฟุตบอลทีโอที ประจำฤดูกาล 2012คาวามูระดีใจคว้าแข้งยอดเยี่ยมฮัลโหล ลั่นปีหน้าขอแชมป์ - SportGURU"คาวามูระ" ปลื้มซิวแข้งยอดเยี่ยม ฮัลโหล - SportPost.net
# เมซีเย 3
เมซีเย 3  หรือที่รู้จักกันดีในชื่อ เอ็ม3 หรือ เอ็นจีซี 5272 เป็นกระจุกดาวทรงกลมที่ตั้งอยู่ในกลุ่มดาวสุนัขล่าเนื้อทางซีกฟ้าเหนือ ห่างจากโลกประมาณ 33,920 ปีแสง

ชาร์ล เมซีเย ค้นพบเมซีเย 3 ในวันที่ 3 พฤษภาคม ค.ศ. 1764 เดิมเขาเข้าใจว่าเป็นเนบิวลา ต่อมาวิลเลียม เฮอร์เชล ได้สรุปว่าเป็นกระจุกดาวเมื่อประมาณ ค.ศ. 1784 โซลอน เออร์วิง เบลีย์ ค้นพบดาวแปรแสงหลายดวงตั้งแต่ ค.ศ. 1913 เป็นต้นมา ตั้งแต่นั้นมาเมซีเย 3 ได้กลายเป็นหนึ่งในกระจุกดาวทรงกลมที่ได้รับการศึกษาค้นคว้ามากที่สุด
# ปากกาทะเล
ปากกาทะเล  เป็นสัตว์ทะเลไม่มีกระดูกสันหลังจำพวกหนึ่ง ที่อยู่ในอันดับ Pennatulacea จัดเป็นแอนโธซัวอย่างหนึ่ง  มีลักษณะใกล้เคียงกับปะการังอ่อน โดยแต่ละโพลิปมีหนวดจำนวน 8 เส้น โคโลนีของปากกาทะเลแต่ละชนิดมีรูปร่างแตกต่างกันออกไป บางชนิดเป็นท่อนคล้ายฝักข้าวโพด บางชนิดเป็นแท่งยาวคล้ายกิ่งไม้ก้านเดียว คล้ายแท่งปากกา อันเป็นที่มาของชื่อสามัญ และบางชนิดคล้ายขนนก สีของปากกาทะเลส่วนใหญ่มีสีครีม, สีเหลืองและสีม่วงอ่อน

ปากกาทะเลทุกชนิดอาศัยอยู่รวมกันเป็นโคโลนีเช่นเดียวกับกัลปังหาและปะการังอ่อน ด้านล่างเป็นด้ามใช้สำหรับฝังลงไปในทะเลที่เป็นโคลน หรือโคลนปนทราย ส่วนบนที่อยู่ของโพลิปรูปร่างเป็นทรงกระบอก สามารถยืดหดตัวจากเนื้อเยื่อของโคโลนีเพื่อจับเหยื่อ แต่ละโคโลนีมีโพลิปหรือตัวปากกาทะเลนับร้อยตัว

ปากกาทะเลทุกชนิดอาศัยอยู่ตามพื้นทะเล โดยเฉพาะบริเวณที่มีกระแสน้ำไหลผ่าน เพราะโพลิปจะได้รับแพลงก์ตอนที่พัดมากับกระแสน้ำและได้รับออกซิเจนอย่างเพียงพอ

ปากกาทะเลรูปขนนกมีแขนงแตกออกทางด้านข้าง มักมีปูตัวแบนขนาดเล็กอาศัยอยู่แบบเกื้อกูลกัน ส่วนใหญ่มักพบปูอาศัยกันเป็นคู่ ซึ่งปูจำพวกนี้ไม่พบอยู่อย่างอิสระตามลำพัง แต่อาศัยปากกาทะเลเป็นที่พักพิง หาอาหาร และช่วยเก็บกินเศษอินทรีย์ที่ติดอยู่ตามผิวลำตัวของปากกาทะเล จึงทำหน้าที่คล้ายแม่บ้านหรือพนักงานทำความสะอาดให้กับปากกาทะเลด้วย

ปากกาทะเลมีคุณสมบัติอยู่อย่างหนึ่งคือ ความสามารถในการเรืองแสงได้ในที่มืด ซึ่งการเรืองแสงอาจเกิดเป็นบางส่วนหรือเกิดพร้อมกันทั้งโคโลนีก็ได้ เหตุนี้บริเวณพื้นทะเลบางแห่งที่มีปากกาทะเลอาศัย จึงอาจมีแสงเรืองคล้ายไฟใต้น้ำส่องสว่างด้วย

เนื่องจากปากกาทะเลอาศัยอยู่ตามพื้นทะเล จึงมักติดอวนลากของชาวประมงซึ่งลากสัตว์น้ำหน้าดินขึ้นมา แต่ปากกาทะเลไม่สามารถนำมาบริโภคได้ จึงถูกนำไปทำอาหารสัตว์ปะปนกับปลาเป็ด การศึกษาตัวอย่างของปากกาทะเลจึงกระทำได้ง่ายวิธีหนึ่งคือ การเก็บจากท่าเทียบเรือประมงนั่นเอง

ปากกาทะเล โดยมากเป็นสัตว์ทะเลที่มักไม่ค่อยเป็นที่รู้จัก จึงมีการศึกษาน้อยมาก ในน่านน้ำไทยเชื่อว่ามีปากกาทะเลอยู่อย่างน้อย 2 ชนิด สุรินทร์ มัจฉาชีพ. 2540. เรื่องน่ารู้เกี่ยวกับสัตว์ทะเล. สำนักพิมพ์แพร่พิทยา, กรุงเทพฯ. 152  หน้า

โดยแบ่งออกได้เป็น 2 อันดับย่อย มีทั้งหมด 14 วงศ์ (ดูในตาราง)
# รายนามประธานาธิบดีแอฟริกาใต้
รายนามประธานาธิบดีแห่งสาธารณรัฐแอฟริกาใต้ตั้งแต่ พ.ศ. 2537 (ค.ศ. 1994) ถึงปัจจุบัน

แถบสี

 ลำดับ(สมัย)  รูป  รายนาม  เริ่มวาระ  สิ้นสุดวาระ 1  100px  เนลสัน แมนเดลา  10 พฤษภาคม พ.ศ. 2537  16 มิถุนายน พ.ศ. 2542 2  100px  ทาบอ อึมแบกี  16 มิถุนายน พ.ศ. 2542  24 กันยายน พ.ศ. 2551  3  100px  กคาลิมา มุตลาอึนแท  24 กันยายน พ.ศ. 2551  9 พฤษภาคม พ.ศ. 2552  4  100px   จาค็อบ ซูมา   9 พฤษภาคม พ.ศ. 2552  14 กุมภาพันธ์ พ.ศ. 2561 5  100px   ไซริล รามาโฟซา   15 กุมภาพันธ์ พ.ศ. 2561   ปัจจุบัน

ดูเพิ่ม
ประเทศแอฟริกาใต้
ธงชาติแอฟริกาใต้
ตราแผ่นดินของแอฟริกาใต้
เพลงชาติแอฟริกาใต้
อ้างอิง

อ